Komisijos Reglamentas (EB) Nr. 2195/2003
2003 m. gruodžio 16 d.
atidarantis tam tikrų perdirbtų žemės ūkio produktų, kurių kilmės šalis yra Norvegija, importo į Europos bendriją tarifines kvotas 2004 metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms, [1] su paskutiniais pakeitimais, padarytais Reglamentu (EB) Nr. 2580/2000 [2], ypač jo 7 straipsnio 2 dalį,
atsižvelgdama į 2002 m. lapkričio 11 d. Tarybos sprendimą 2002/981/EB dėl Susitarimo, pasikeičiant susitarimo dokumentais, sudarymo tarp Europos Bendrijos, atstovaujančios vienai šaliai, ir Norvegijos Karalystės, atstovaujančiai kitai šaliai, dėl prie Susitarimo tarp Europos ekonominės bendrijos ir Norvegijos Karalystės pridedamo 2 protokolo [3], ypač į jo 2 straipsnį,
kadangi:
(1) 2004 m. turėtų būti atidarytos tam tikrų Norvegijos kilmės perdirbtų žemės ūkio produktų importo metinės kvotos, numatytos Susitarime, pasikeičiant susitarimo dokumentais, sudarytoje tarp Europos Bendrijos, atstovaujančios vienai šaliai, ir Norvegijos Karalystės, atstovaujančios kitai šaliai, dėl prie Susitarimo tarp Europos ekonominės bendrijos ir Norvegijos Karalystės pridedamo 2 protokolo,
(2) 1993 m. liepos 2 d. Komisijos reglamentas (EEB) Nr. 2454/93, nustatantis Tarybos reglamento (EEB) Nr. 2913/92, nustatančio Bendrijos muitų kodeksą [4], įgyvendinimo nuostatas su paskutiniais daliniais pakeitimais, padarytais Reglamente (EB) Nr. 1335/2003 [5], nustato tarifinių kvotų taikymo taisykles. Tikslinga nustatyti, kad šiuo reglamentu įvedama tarifinė kvota turi būti taikoma vadovaujantis tomis taisyklėmis.
(3) Šiame reglamente numatytos priemonės atitinka Horizontaliųjų klausimų verslo vadybos komiteto nuomonę dėl prekybos I priede neišvardintais perdirbtais žemės ūkio produktais nuomonę;
PRIĖMĖ ŠĮ REGLAMENTĄ:
1 straipsnis
Nuo 2004 m. sausio 1 d. iki gruodžio 31 d. įvedamos muito mokesčiais neapmokestinamo 1 priede išvardytų perdirbtų žemės ūkio produktų, kurių kilmės šalis yra Norvegija, importo Bendrijos tarifinės kvotos.
2 straipsnis
Komisija taiko 1 straipsnyje paminėtą Bendrijos tarifinę kvotą, vadovaudamasi Reglamento (EEB) Nr. 2454/93 308a, 308b ir 308c straipsniais.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 2004 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 16 d.